KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2022. szeptember 21-i ülésére)


TÁRGY:	KLÍMABERENDEZÉSEK BESZERZÉSE A KISKŐRÖS, PETŐFI SÁNDOR TÉR 1. SZÁM ALATTI POLGÁRMESTERI HIVATAL FÖLDSZINTI IRODÁIBA

A járási hivatalok 2013. január 01. napjával történő megalakulása és működése érdekében Kiskőrös Város Önkormányzata (a továbbiakban: Tulajdonos) a Kiskőrösi Polgármesteri Hivatal földszinti irodáinak átadásával biztosította a Bács-Kiskun Megyei Kormányhivatal Kiskőrösi Járási Hivatala feladatellátásához az irodahelyiségeket. 
A Kiskőrösi Polgármesteri Hivatal és a Bács-Kiskun Megyei Kormányhivatal (a továbbiakban: Használó) 2013. január 31. napján kötött üzemeltetési megállapodást a 6200 Kiskőrös, Petőfi Sándor tér 1. szám alatti polgármesteri hivatal közös üzemeltetésére. Az ingatlan alapterülete 1519,9 m2, amelyből a Kormányhivatal kizárólagosan 465,48 m2 területrészt használ. Az üzemeltetési költségeket a Kormányhivatal a terület használata arányában fizeti meg. 
A polgármesteri hivatal épületének energiahatékony üzemeltetése érdekében a Tulajdonos és a Használó egyeztetéseket folytatott a gáz közüzem költségeinek csökkentése érdekében. Az egyeztetés eredményeképpen az ingatlan azon részein, melyeket a Használó kizárólagosan működtet, hűtő-fűtő klímaberendezésekkel látják el. A Tulajdonos a klímaberendezések beszerzését, üzembehelyezését saját költségén megelőlegezve elvégzi 2022. október 15. napjáig. A beruházás indikatív árajánlata: 11.355.287,-Ft. A Kormányhivatal a költségeket 2022. november 30. napjáig megtéríti a Tulajdonos részére. A klímaberendezések a Magyar Állam tulajdonába és a Bács-Kiskun Megyei Kormányhivatal vagyonkezelésébe átadásra kerülnek.
Az előterjesztés sürgősségét indokolja, hogy a beruházás műszaki tartalma és az indikatív árajánlat a testületi anyag megküldését követően érkezett a Polgármesteri Hivatalhoz, továbbá a megvalósítási határidőhöz rövid idő áll rendelkezésre.
Fentiek figyelembevételével javaslom, hogy a Képviselő-testület a határozat-tervezetben foglaltak szerint hozza meg döntését.

Kiskőrös, 2022. szeptember 19.

Domonyi László s.k.,
polgármester

HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzata, a tulajdonában álló 3090/A/2 hrsz-ú, kivett egyéb helyiség Polgármesteri Hivatal rendeltetésű, természetben Kiskőrös, Petőfi Sándor tér 1. szám alatti ingatlanában, a Bács-Kiskun Megyei Kormányhivatal kizárólagos használatában lévő földszinti irodák energiahatékony fűtése érdekében klímaberendezéseket szerezzen be és helyezzen üzembe.
2. egyetért azzal, hogy a klímaberendezések a határozat-tervezet mellékletét képező megállapodásban foglalt feltételekkel a Magyar Állam tulajdonába és a Bács-Kiskun Megyei Kormányhivatal vagyonkezelésébe kerüljenek. 
3. felhatalmazza a polgármestert a beszerzési eljárás lefolytatására, az üzembehelyezésre, valamint az átadás-átvételi eljárás lefolytatására a határozat-tervezet mellékletét képező megállapodás és egyéb kapcsolódó jognyilatkozatok aláírására.

Felelős:	polgármester
Határidő:	értelemszerűen

